ผมฉีดวัคซีนพิษสุนัขบ้าครบ5เข็มเมื่อเดือน พ.ย.ปี2559 ถูกแมวข่วนเลือดซึม เมื่อกลางเดือน กพ.ปี 2562 ฉีดยากระตุ้นสองเข็มคับ... และเมื่อวันที่ 12 มิย.2562 ที่ผ่านมา ผมป้อนอาหารสุนัขจรจัด มันเลียมือผม และที่ตาของหมาจรมีเห็บกัด เลือดไหลออกมา ผมเอาทิชชูหนึ่งแผ่นซับเลือดหมา แน่นอนคับที่มือของผมมีน้ำลายหมาจรกับเลือดที่ซึมผ่านทิชชู่ติดมือผม ละผมก็เผลอหยิบขนมกินเดี๋ยวนั้นเลย กรณีนี้ผมมีโอกาสติดเชื้อมั้ยพิษสุนัขบ้ามั้ยคับ ต้องไปฉีดกระตุ้นมั้ยคับ
สวัสดีค่ะ การใช้มือที่เปื้อนน้ำลายสุนัข หยิบจับขนมเข้าปาก โอกาสที่จะติดเชื้อพิษสุนัขบ้านั้น อาจมีได้ แต่ก็ถือว่าน้อยอย่างยิ่ง เพราะไม่ได้เป็นการสัมผัสกับน้ำลายสุนัขโดยตรง อย่างไรก็ตาม การที่สุนัขกินอาหารได้ ก็แสดงว่าสุนัขไม่น่าเป็นโรคพิษสุนัขบ้าค่ะ นอกจากนี้ หากเคยฉีดวัคซีนป้องกันพิษสุนัขบ้าครบตามกำหนดนัด 5 เข็มไปแล้วเมื่อ พ.ย. 2559 และได้ฉีดกระตุ้นไป 2 เข็มเมื่อ ก.พ. 62 ระดับภูมิคุ้มกัน ก็ยังคงสูงเพียงพอในการป้องกันการเกิดโรคได้อยู่ค่ะ ดังนั้น ไม่จำเป็นต้องไปฉีดวัคซีนกระตุ้นเพิ่มอีกค่ะสำหรับในเลือดของสุนัขนั้น จะไม่มีเชื้อพิสุนัขบ้าอยู่ค่ะ เชื้อพิษสุนัขบ้าจะอยู่ในน้ำลายและเนื้อเยื่อประสาทเท่านั้นค่ะ